Nezmer ad d-nini lfeṭṭa n leqbayel, d ayen id-yessebganen tigmiacku dayen yesɛan azal d ameqqran di tmetti, yerna nezmer ad d-nini tiɣawsiwin-agi n lfeṭṭa yemxallafen, d azammul n umezruy d yedles n leqbayel, imi tiɣawsiwin-agi kecmen-t di tigmi, nezmer ad d-nini ula d cbaḥa d udleg, ttakent-as udem d wazal d ameqqran i lfeṭṭa, udem iwumi neqqar taẓuri, imi tiɣawsiwin-agi d tid yeččuren d cbaḥa yufraren ɣef yesɣunen n tɣarmiwin nniḍen; akken daɣen tiɣawsiwin-agi n lfeṭṭa kecment di tigmi. Anect-a yettban-d daɣen deg uḥric n tdamsa acku d taɣawsa taqburt n lfeṭṭa, teswa ssuma ɣlayen dɣa kkaten ad d-aɣen tiɣawsiwin-agi, iwakken ur ttruḥunt-ara.